241 
naar der er aabent vand, af og til nogle hvalrosser, for dog snart 
igen at rejse videre nord og vest over. 
Jeg tror, at de derfor gaar længere til søs, muligt følgende en 
hævning i havbunden ud til Mc Clintocks Isfjeldsbanke, den saa- 
kaldte Qorfit; thi ved Kap Melville ses hvalrossen aldrig, derimod 
kommer den om sommeren ind til Meteorite Island og fanges i 
mængde her; ofte udebliver den dog, antagelig tagende hensyn 
til isforholdene, nogen fast foderplads synes der ikke at være. 
Ved Kap York trækker hvalrossen ret tæt forbi næsset paa vej 
nord over, og hele forsommeren, naar den faste isrand ligger i en 
linje udenfor kysterne af Kap York Bugten, en snes kilometer fra 
land, ses der mange hvalrosser tæt ved isranden. 
Gaar vi videre, naar vi endelig det første sted med muslinger, 
ved Connical Rock og det nærmeste vand herom. 
Om efteraaret, naar isen lægger sig, kommer store flokke hertil 
og opholder sig, indtil isen fortrænger dem, men om sommeren 
med aabent vand er her kun forholdsvis faa. 
Først i farvandene mellem Saunders 0 og Wolstenholme 0 er 
man altid sikker paa at træffe hvalros, naar blot isforholdene til¬ 
lader dem at komme dertil og være der. 
De første kommer i juni, og da de paa den tid ikke har kunnet 
komme ind til Connical Rock, er deres længsel efter muslinger og 
deres anden yndlingsføde saa stor, at de, der altid møder fra rejsen 
med sælrester i maven, bliver her og fylder sig op med lækrere 
ting end dette. Jeg tror, at sæljagt altid kun er noget, der gribes 
til af mangel paa andet. Dog maa bemærkes, at sælerne forsvinder, 
saa snart hvalrossen kommer, saa de maa vide, at der er fare paa 
færde. Det er dog kun fjordsælen (Phoca foetida) her er tale om, 
sortsiden (Phoca grcenlandica) og remmesælen (Phoca barbata) 
synes ikke at frygte hvalrossen. De lever i ethvert fald tilsyne¬ 
ladende uhindret mellem hverandre. 
Naar de første forløbere er kommen til Saunders 0, tager de 
efterhaanden til i antal; undertiden kommer store flokke paa 50 eller 
flere dyr, men ofte er det enkeltvis eller 2—3 tilsammen, at hval¬ 
rossen indfinder sig og lever her. Hvilken rute de forskellige køn 
tager, vides ikke bestemt, men her ved Saunders 0 og i nærheden 
er ikke 5 pct. af de fangne dyr hunner, dog forekommer disse en 
sjælden gang, ja jeg har endog fra Dalrymple Rock sidst i juli set 
Vidensk. Hedd. fra Dansk naturh. Foren Bd. 72. 
16 
